EKONOMSKA IN TRGOVSKA ŠOLA BREŽICE



Bizeljska cesta 45

8250 Brežice

**POVABILO K SODELOVANJU V MEDNARODNEM PROJEKTU   
LDV MOBILNOST DIJAKOV**

Naša šola se je uspešno prijavila na razpis Evropske komisije programa Erasmus+, in pridobila projekt »Let's do it«, v katerem bomo v šolskem letu 2017 – 2018 dvajsetim dijakom ETRŠ omogočili opravljanje delovne prakse v tujini. Dijaki bodo potovali na Malto v novembru 2017 in v februarju 2018 na Porugalsko. Prakso bodo opravljali v podjetjih in neprofitnih organizacijah.

**POGOJI ZA PRIJAVO**

Oseba, ki se prijavi na razpis mora izpolnjevati naslednje pogoje:

* je dijak ETRŠ Brežice
* je državljan RS
* v šolskem letu 2017/18 obiskuje 3. ali 4. letnik programa ekonomski tehnik ali 3. letnik programa predšolska vzgoja ali obiskuje 2. letnik poklicno tehniškega programa.

**PRIJAVA**

Dijak se prijavi s posebnim obrazcem, ki ga najde na spletni strani šole in mu priloži motivacijsko pismo. **Prijavnica in spremna dokumentacija mora biti izpolnjena v elektronski obliki.** Prijave, ki bodo izpolnjene ročno, bodo zavrnjene kot neustrezne, prav tako prijave, ki ne bodo vsebovale motivacijskega pisma. Prijavo odda kandidat v tiskani obliki v kabinet prof. Elene Mlakar **do petka, 15. 9. 2017 za Malto, oziroma do torka, 10.10.2017 za Portugalsko** in po elektronski pošti na naslov [elena.mlakar@gmail.com](mailto:elena.mlakar@gmail.com).

**NAVODILO ZA IZDELAVO MOTIVACIJSKEGA PISMA**

Napišite besedilo, v katerem:

* se boste predstavili;
* boste opisali svoje dosedanje izkušnje z delovne prakse, ki ste jo opravljali, in svoja pričakovanja v zvezi z delovno prakso v tujini;
* boste opisali svoje komunikacijske sposobnosti;
* boste predstavili svoj pogled, mnenje in izkušnje s timskim delom (kako se znajdete pri delu v timu, kakšna je vaša vloga, kako lahko vi pripomorete k večji učinkovitosti dela) in navedli pri katerih šolskih in izven šolskih aktivnostih ste na ta način sodelovali;
* boste predstavili svoja pričakovanja, katera znanja in veščine boste pridobili v tujini,
* boste predstavili kje si želite opravljati delovno prakso (na Malti ali v VB);
* boste opisali načine in možnosti (kje, kako, komu, kdaj) posredovanja svojih izkušenj z delovne prakse v tujini naprej.

Vaše besedilo naj bo dolgo približno 250 besed. Na koncu oblikujte še povzetek besedila v angleščini (približno 70 besed). Motivacijsko pismo naj bo napisano na računalnik (1,5-vrstični presledek). Oddate ga skupaj s prijavnico.

**KRITERIJI ZA IZBIRO**

Dijaki bodo ocenjeni po spodnjih kriterijih in o rezultatih obveščeni v septembru 2017, ko bomo povabili vaše starše na predstavitveni sestanek in podpisali pogodbe.

|  |  |
| --- | --- |
| **Zap. št.** | **Kriterij** |
|  |  |
| 1. | povprečni učni uspeh |
|  |  |
| 2. | zanimanje za stroko  (povprečje ocen strokovnih predmetov) |
|  |  |
| 3. | znanje tujega jezika  (angleščine) |
|  |  |
| 4. | sodelovanje pri ostalih aktivnostih šole |
|  |  |
| 5. | motivacijsko pismo s povzetkom v angleškem jeziku |
|  |  |
|  | **SKUPAJ** |

**FINANČNA SREDSTVA**

Stroški prevoza, bivanja in prehrane bodo kriti s sredstvi EU, ki financira program Erasmus+.

**POTRDILA O OPRAVLJENI PRAKSI**

Vsak dijak si z opravljanjem prakse v tujini pridobi evropski dokument Europass, kjer so natančno navedene naloge, ki jih je opravljal, in znanja, ki jih je pridobil. Dokument je priporočilo pri iskanju dela v prihodnosti. Za opravljeno prakso v tujini se priznajo enaki kriteriji kot za prakso doma. To je deset dnevna delovna obveznost in osem urni delavnik, poleg tega pa še dnevnik o delovni praksi, ki ga vodi vsak posameznik.

Koordinatorka projekta:

Elena Mlakar